**Ministru kabineta rīkojuma projekta**

**“Grozījumi Partnerības līgumā Eiropas Savienības investīciju fondu 2014. – 2020.gada plānošanas periodam” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Partnerības līgums Eiropas Savienības investīciju fondu 2014.-2020.gada plānošanas periodam (turpmāk – partnerības līgums) ir apstiprināts ar Ministru kabineta (turpmāk – MK) 2014.gada 19.jūnija rīkojumu Nr.313 “Par Partnerības līgumu Eiropas Savienības investīciju fondu 2014.–2020.gada plānošanas periodam”, kā arī ar MK 2014.gada 23.jūlija rīkojumu Nr.363 “Grozījumi Partnerības līgumā Eiropas Savienības investīciju fondu 2014.-2020.gada plānošanas periodam” tika apstiprināti grozījumi partnerības līgumā.  Partnerības līgums tika izstrādāts saskaņā ar Eiropas Parlamenta un Padomes 2013.gada 17.decembra regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr.1083/2006 (turpmāk – Regula Nr.1303/2013), un saskaņā ar Regulas Nr.1303/2013 16.pantu dalībvalstij ir tiesības ierosināt grozījumus partnerības līguma elementos.  Dalībvalstis īsteno Eiropas Savienības investīciju (turpmāk – ESI) fondus ar darbības programmu starpniecību saskaņā ar partnerības līgumu. Kopš partnerības līguma apstiprināšanas ir radusies nepieciešamība veikt virkni grozījumu ESI fondu darbības programmās:   * Eiropas Savienības struktūrfondu un Kohēzijas fonda (turpmāk – ES fondi) 2014.–2020.gada plānošanas perioda darbības programmas “Izaugsme un nodarbinātība” (turpmāk – DP) grozījumi apstiprināti ar MK 2016.gada 3.maija rīkojumu Nr.274 “Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība””, kas iesniegti apstiprināšanai Eiropas Komisijai, kā arī jaunie DP grozījumi, par kuriem uzsākts saskaņošanas process nacionālā līmenī; * attiecībā uz Latvijas lauku attīstības programmas 2014.–2020. gadam (turpmāk – LAP) īstenošanu, partnerības līgumā nepieciešami grozījumi, lai nodrošinātu tā atbilstību 2015. gada 13. februārī no Eiropas Komisijas puses apstiprinātajai LAP versijai, kā arī balstoties uz 2016.gada 2.septembrī ar Eiropas Komisijas lēmumu apstiprinātajiem LAP grozījumiem.   Ņemot vērā, ka minētie grozījumi darbības programmās skar arī partnerības līguma elementus, attiecīgi tiek virzīti apstiprināšanai izrietoši grozījumi partnerības līgumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Regulas Nr.1303/2013 15.pants paredz, kādas procedūras tiek izklāstītas partnerības līgumā, tai skaitā atlasītus tematiskos mērķus un par katru atlasīto tematisko mērķi — galveno rezultātu kopsavilkumu, kurus paredzēts sasniegt par katru ESI fondu, Eiropas Savienības veiktu indikatīvu atbalsta sadalījumu pa tematiskajiem mērķiem valsts līmenī par katru ESI fondu, kā arī kopējo indikatīvo atbalsta summu, kas paredzēta klimata pārmaiņu mērķiem un programmu sarakstu atbilstīgi Eiropas Reģionālās attīstības fondam, Eiropas Sociālajam fondam un Kohēzijas fondam, kā arī Eiropas Lauksaimniecības fonda lauku attīstībai (turpmāk – ELFLA) un Eiropas Jūrlietu un zivsaimniecība fonda programmu sarakstu, norādot attiecīgo indikatīvo piešķīrumu sadalījumu pa ESI fondiem un pa gadiem.  Saistībā ar 2016.gada 2.septembrī apstiprinātajiem grozījumiem LAP, kā arī, lai nodrošinātu partnerības līguma atbilstību 2015.gada 13.februārī apstiprinātajai LAP versijai, nepieciešams veikt šādas izmaiņas partnerības līgumā:   * pārvietot finansējumu no Kopējās lauksaimniecības politikas I pīlāra uz II pīlāru (ELFLA); * iekļaut konkrētu informāciju saistībā ar pasākumiem “Dabas katastrofās cietušās lauksaimniecības ražošanas potenciāla atjaunošana un piemērotu profilaktisko pasākumu ieviešana” un “Ražas, dzīvnieku un augu apdrošināšanas prēmija”; * precizēt tematiskā mērķa Nr.9 “Veicināt sociālo iekļaušanu, apkarot nabadzību un jebkādu diskrimināciju” aprakstu, papildinot ar atsauci uz ELFLA ieguldījumiem pamatpakalpojumu pieejamības nodrošināšanai lauku teritorijās, kā arī tematiskā mērķa Nr.8 “Veicināt stabilas un kvalitatīvas darba vietas un atbalstīt darbaspēka mobilitāti” un Nr.9 “Veicināt sociālo iekļaušanu, apkarot nabadzību un jebkādu diskrimināciju” indikatīvo finansējumu saskaņā ar izmaiņām.     Saistībā ar grozījumiem ES fondu 2014.–2020.gada plānošanas perioda DP, nepieciešams veikt šādas izmaiņas partnerības līgumā:   * precizēt finansējumu 1.4.1.tabulā “Indikatīvais finansējuma sadalījuma apjoms par tematiskajiem mērķiem (kopējais savienības finansējums, ieskaitot izpildes rezervi” starp tematisko mērķi Nr.8 “Veicināt stabilas un kvalitatīvas darba vietas un atbalstīt darbaspēka mobilitāti” un Nr.10 “Ieguldīt izglītībā, apmācībā un arodizglītībā prasmju apguvei un mūžizglītībā finansējums”, ņemot vērā DP apstiprinātos grozījumus finansējuma pārdalei; * precizēt finansējumu 1.4.5.tabulā “Indikatīvais atbalsts klimata pārmaiņu mērķiem sadalījumā pa tematiskajiem mērķiem” kolonās “ERAF” un “KF”, ņemot vērā DP apstiprinātos, kā arī jaunos ierosinātos grozījumus DP attiecībā uz finansējuma izmaiņām intervenču kategorizācijai. |
| 3. | Projekta izstrādē iesaistītās institūcijas | | Partnerības līguma grozījumu izstādē un saskaņošanā tika iesaistītas visas atbildīgās iestādes, proti, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Tieslietu ministrija, Valsts kanceleja un Zemkopības ministrija. |
| 4. | Cita informācija | | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ESI fondu finansējuma saņēmēji, to sadarbības partneri un gala labuma guvēji. | |
| 2. | Tiesiskā regulējuma ietekme uz tautsaimniecību un administratīvo slogu | Partnerības līgums kopumā pozitīvi ietekmē visas tautsaimniecības jomas, savukārt grozījumi veicinās ieguldījumu veikšanu īpaši uzņēmējdarbības, vides, nodarbinātības, sociālās iekļaušanas un izglītības jomās.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |
| **III. Tiesību akta projekta ietekme uz valsts budžetu un pašvaldību budžetiem** | | | |
| Tieša ietekme uz valsts un pašvaldību budžetiem tiks vērtēta, izstrādājot MK noteikumus par ES fondu DP noteikto specifisko atbalsta mērķu (turpmāk – SAM) īstenošanu, kurus skars grozījumi partnerības līgumā. Grozījumiem partnerības līgumā, kas saistīti ar LAP izmaiņām, nav ietekmes uz valsts budžetu un pašvaldību budžetiem. | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti | Grozījumi partnerības līgumā ir saistīti ar ES fondu DP SAM ieviešanas regulējuma izmaiņām. Attiecīgi, lai nodrošinātu savstarpēju atbilstību, tiks veikti un noteiktā kārtībā apstiprināšanai MK virzīti attiecīgi grozījumi MK noteikumos par SAM īstenošanu. Ņemot vērā, kā grozījumi partnerības līgumā tika izstrādāti sadarbībā ar nozaru ministrijām, jau šobrīd nozaru ministrijas ir identificējušas tos MK noteikumus par SAM īstenošanu, kuros nepieciešamas izmaiņas, un jau šobrīd notiek darbs pie minēto MK noteikumu izstrādes. Grozījumiem partnerības līgumā, kas saistīti ar LAP izmaiņām, nav ietekmes uz spēkā esošo tiesību normu sistēmu. | |
| 2. | Atbildīgā institūcija | Finanšu ministrija sadarbībā ar attiecīgajām nozaru ministrijām. | |
| 3. | Cita informācija | Nav. | |

**Anotācijas V sadaļa – projekts šo jomu neskar.**

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, saskaņojot partnerības līguma grozījumu priekšlikumus ES fondu 2014.–2020.gada plānošanas perioda uzraudzības komitejā un partnerības līguma vadības grupā, kā arī publicējot grozījumus ES fondu 2014.–2020.gada plānošanas perioda uzraudzības komitejas e-portfelī. |
| 2. | Sabiedrības līdzdalība projekta izstrādē | Sabiedrības līdzdalība rīkojuma projekta izstrādē tika nodrošināta ar ES fondu 2014.–2020.gada plānošanas perioda uzraudzības komitejas iesaisti, kuras sastāvā ir gan visas nozares ministrijas, gan sociālie un sadarbības partneri. |
| 3. | Sabiedrības līdzdalības rezultāti | Grozījumi partnerības līgumā saskaņoti ES fondu 2014.–2020.gada plānošanas perioda uzraudzības komitejas rakstiskajā procedūrā 2017.gada 10.janvārī un partnerības līguma vadības grupā 2017.gada 13.janvārī. |
| 4. | Cita informācija | Nav. |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likumā noteikto un Zemkopības ministrija kā ELFLA un Eiropas Jūrlietu un zivsaimniecības fonda vadošā iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav. |

Finanšu ministre D.Reizniece-Ozola

Kurakina, 67095552

olesja.kurakina@fm.gov.lv